Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 223

c) első ízben azoknak, akik 1997-ben sikeres felvételi vizsgát tettek, és tanulmányaikat 1997-ben vagy 1998-ban kezdik meg, és nehéz anyagi helyzetben élnek. További feltétele a támogatásnak, hogy a támogatásért pályázó havi jövedelme, valamint családjában az egy főre jutó havi jövedelem ne haladja meg az öregségi nyugdíj mindenkori legkisebb összegének 80%-át. Az a) pont szerinti diáknak odaítélt támogatást a sikeres felvételi vizsgát követően, a tanulmányok megkezdésekor kell elkezdeni folyósítani. 7.3. Az odaítélhető támogatás havi összege a mindenkori kötelező legkisebb munkabér 30%-a és 100%-a közötti összeg lehet, annak konkrét mértékéről a Kuratórium dönt. 7.4. A megítélt támogatás újbóli odaítélésének feltétele az, hogy a hallgató előző két félévi tanulmányi eredményének átlaga elérje vagy meghaladja a jót. A tanulmányok első két félévi eredményét e feltételnél nem lehet figyelembe venni. 7.5. A folyósítás módját és rendjét a Kuratórium határozza meg a Szervezeti és Működési Szabályzat alapján. 7.6. A Közalapítvány, annak gazdálkodásáért, vagyonkezeléséért felelős személyt, valamint támogatót, illetve e személyek Ptk. 685. §-a szerinti hozzátartozóját (élettársát) cél szerinti támogatásban, juttatásban nem részesíthet, kivéve azon szolgáltatásokat, amelyek a célokkal összhangban bárki által igénybe vehetők.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes